Tarybos reglamentas (EEB) Nr. 3332/85
1985 m. lapkričio 26 d.
iš dalies keičiantis Reglamentą (EEB) Nr. 1696/71 dėl bendro apynių rinkos organizavimo
EUROPOS BENDRIJŲ TARYBA,
atsižvelgdama į Europos ekonominės bendrijos steigimo sutartį, ir ypač į jos 43 straipsnį,
atsižvelgdama į 1971 m. liepos 26 d. Tarybos reglamentą (EEB) Nr. 1696/71 dėl bendro apynių rinkos organizavimo [1] su paskutiniais pakeitimais, padarytais Reglamentu (EEB) Nr. 235/79 [2], ir ypač į jo 7 straipsnį,
atsižvelgdama į Komisijos pasiūlymą [3],
atsižvelgdama į Europos Parlamento nuomonę [4],
kadangi pagalba yra teikiama pripažintoms augintojų grupėms tose Bendrijos teritorijose, kur tokios grupės gali užtikrinti savo nariams pakankamas pajamas ir sugeba efektyviai valdyti rinkos pasiūlą; kadangi šios grupės turėtų skirti šią pagalbą atsižvelgiant į šių uždavinių vykdymą;
kadangi vienas iš uždavinių, skiriamų augintojų grupėms, yra gerinti apynių gamybą bei priderinti ją prie rinkos reikalavimų, ypač pereinant prie skirtingų veislių ir pertvarkant apynių laukus;
kadangi, siekiant paremti pastangas pakeisti struktūrą, augintojų grupėms turėtų būti suteikta galimybė panaudoti jiems skirtą pagalbą projektams, kurių tikslas - pereiti prie naujų veislių ir pertvarkyti apynių laukus,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 1696/71 7 straipsnis keičiamas taip:
1) 1 dalies e punktas keičiamas taip:
"e) valdyti pagalbos sistemą, numatytą 12 straipsnyje, paskiriant kiekvienam grupės nariui pagalbos dalį, proporcingą jo dirbamiems plotams .";
2) įterpiama tokia dalis:
"1a. Augintojų grupės gali naudoti pagalbą priemonėms, skirtoms 1 dalies a ir b punktuose minimiems tikslams įgyvendinti."
2 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1985 m. lapkričio 26 d.